VM i ishockey 2011

VM i ishockey 2011 er det 75. verdensmesterskab i ishockey, og mesterskabet arrangeres af IIHF og afvkles i fire niveauer. Det egentlige VM (også kaldet A-VM) spilles i Slovakiet i perioden 29. april – 15. maj 2011 med deltagelse af 16 hold. VM i de lavere rækker afvikles på forskellige terminer i april 2011:

1. division, gruppe A i Budapest, Ungarn i perioden 17. – 23. april 2011.
1. division, gruppe B i Kyiv, Ukraine i perioden 17. – 23. april 2011.
2. division, gruppe A i Melbourne, Australien i perioden 4. – 10. april 2011.
2. division, gruppe B i Zagreb, Kroatien i perioden 10. – 16. april 2011.
3. division i Cape Town, Sydafrika i perioden 11. – 17. april 2011.

I alt var 46 hold tilmeldt mesterskabet, men efter afbud fra Japan, Nordkorea og Mongoliet endte det endelige deltagerantal på 43.

VM

Værtsland 

IIHF-kongressen tildelte den 19. maj 2006 værtskabet for afviklingen af mesterskabet til Slovakiet. Det bliver første gang, at Slovakiet skal arrangere VM, og kampene skal spilles i Bratislava og Kosice.

Fire lande havde ansøgt om værtskabet: Finland, Slovakiet, Sverige og Ungarn. Inden afstemningen om værtskabet trak Finland imidlertid sit kanditatur, så der kun var tre lande tilbage at stemme om. Resultatet af afstemningen er vist til højre.

Værtsbyer og arenaer 

Turneringen er delt mellem to byer, Bratislava og Košice, som hver stiller én arena til rådighed for kampene.

Indledende runde 

Holdene er blevet inddelt i fire grupper efter deres verdensranglisteplacering (angivet i parentes) efter sidste VM.

Gruppe A

Gruppe B

Gruppe C

Gruppe D

Mellemrunde 

De 12 hold, der sluttede på første-, anden- eller tredjepladsen i deres indledende grupper, gik videre til mellemrunden, hvor der bliver spillet om de otte pladser i kvartfinalerne. Holdene fra gruppe A og D samledes i gruppe E, der afvikles i Bratislava, mens holdene fra gruppe B og C blev samlet i gruppe F, som afvikles i Košice. Resultaterne af indbyrdes opgør mellem hold fra samme indledende gruppe blev overført til mellemrunden.

Gruppe E

Gruppe F

Kvartfinaler, semifinaler og finaler 

Kvartfinalerne, semifinalerne, bronzekampen og finalen bliver alle spillet i Bratislava.

Medaljevindere

Nedrykningsrunde 

Nedrykningsspillet foregik ved at de fire 4. pladser fra de indledende grupper, blev samlet i en gruppe, hvor de spillede alle mod alle. Nummer 1 og 2, Letland og Hviderusland blev oppe og spiller således også A-VM til VM 2012. Nummer 3 og 4, Østrig og Slovenien rykkede ned og spiller derfor i 1. division til VM 2012. Østrig og Slovenien var de to oprykkere fra VM 2010 og nåede derfor kun  at spille ét A-VM før de igen rykkede ned i 1. division.

1. division 

VM i 1. division havde deltagelse af 11 hold og var opdelt i to grupper med henholdsvis fem og seks hold. I hver gruppe spillede holdene en enkeltturnering alle-mod-alle, og de to gruppevindere rykkede op i den bedste række til VM 2012, mens de to hold, der sluttede på sidstepladserne, rykkede et niveau ned til VM 2012. Grupperne blev vundet af Italien og Kasakhstan, der dermed skal spille A-VM til VM 2012. De to nedrykkere blev Spanien og Estland, der derfor begge skal spille i 2. division til VM 2012.

Gruppe A 

Gruppe A blev spillet i Papp László Budapest Sportaréna i Budapest, Ungarn i perioden 17. – 23. april 2011. Turneringen skulle have haft deltagelse af seks hold, men eftersom Japan meldte afbud på grund af katastrofesituationen i landet efter jordskælvet ved Sendai, blev den gennemført med kun fem hold. Eftersom IIHF betragtede afbuddet som en force majeure-situation, fik Japan lov at beholde sin seedning og status som 1. divisionshold i 2012, og dermed rykkede Spanien, der sluttede på femtepladsen ned i 2. division.

Turneringen blev vundet af Italien, som i den afgørende kamp om førstepladsen, efter overtid besejrede værtslandet Ungarn med 4-3. Dermed sikrede Italien sig tilbagevenden til A-VM efter kun én sæson i 1. division.

Gruppe B 

Gruppe B blev spillet i Kyivskyi Palats Sportu i Kyiv, Ukraine i perioden 17. – 23. april 2011. Gruppen blev vundet af Kasakhstan, som dermed sikrede sig oprykning igen til A-VM efter kun én sæson i 1. division.

2. division 

VM i 2. division har deltagelse af 12 hold og er opdelt i to grupper med seks hold. I hver gruppe spiller de seks hold en enkeltturnering alle-mod-alle, og de to gruppevindere rykker op i 1. division til VM 2012, mens de to hold, der slutter på sjettepladserne, rykker et niveau ned til VM 2012.

Gruppe A 

Gruppe A bliver spillet i Medibank Icehouse i Melbourne, Australien i perioden 4. – 10. april 2011. Gruppen skulle have haft deltagelse af seks hold, men eftersom Nordkorea meldte afbud, blev deltagerfeltet reduceret til fem hold.

Gruppe B 

Gruppe B blev spillet i Dom Športova i Zagreb, Kroatien i perioden 10. – 16. april 2011.

3. division 

VM i 3. division havde deltagelse af fem hold, som spillede en enkeltturnering alle-mod-alle, og kampene afvikledes i The Ice Station i Cape Town, Sydafrika i perioden 11. – 17. april 2011. Vinderen, Israel, og toeren, Sydafrika, rykkede op i 2. division til VM 2012. Turneringen skulle oprindeligt have haft deltagelse af seks hold, men eftersom Mongoliet meldte afbud, blev den gennemført med kun fem hold.

Kilder / eksterne henvisninger 
International Ice Hockey Federation

VM-turneringer 
2011 IIHF WORLD CHAMPIONSHIP 
2011 IIHF WORLD CHAMPIONSHIP Div. I Group A 
2011 IIHF WORLD CHAMPIONSHIP Div. I Group B 
2011 IIHF WORLD CHAMPIONSHIP Div. II Group A 
2011 IIHF WORLD CHAMPIONSHIP Div. II Group B 
2011 IIHF WORLD CHAMPIONSHIP Div. III

Noter 

2011
Ishockey i 2011